अनन्या पांडेय से इस बॉलीवुड एक्टर ने फिल्म साइन करने का मांगा वादा, बोले- गीता पर हाथ रखकर कसम...देखें Video  
अनन्या का वीडियो हुआ वायरल
संजय कपूर ने पोस्ट किया है वीडियो
अनन्या से संजय ने लिया ये वादा
अनन्या पांडेय (Ananya Panday) की डेब्यू फिल्म 'स्टूडेंट ऑफ द ईयर 2 (Student of The Year 2)' रिलीज हो गई है औऱ फिल्म ने पहले तीन दिन में 37.50 करोड़ रुपये की कमाई कर ली है. हालांकि फिल्म को लेकर अच्छे रिव्यू नहीं आ रहे हैं, लेकिन इस बीच बॉलीवुड एक्टर चंकी पांडेय (Chunky Pandey) की बिटिया अनन्या पांडेय (Ananya Panday) का एक दिलचस्प वीडियो वायरल हुआ है. इस वीडियो में अनन्या पांडेय (Ananya Panday) खाना खा रही हैं और अनिल कपूर (Anil Kapoor) तथा बोनी कपूर के छोटे संजय कपूर (Sanjay Kapoor) इस वीडियो को शूट कर रहे हैं और अनन्या पाडंये से बहुत ही दिलचस्प वादा ले रहे हैं. 
A post shared by Sanjay Kapoor (@sanjaykapoor2500) on May 9, 2019 at 7:44pm PDT
संजय कपूर अनन्या पांडेय (Ananya Panday) से वादा ले रहे हैं कि वे जब स्टार बन जाएंगी तो वे उनके साथ फिल्म करेंगी. इस डील में उनके मम्मी पापा चंकी पांडेय और भावना पांडेय का कोई दखल नहीं होगा. उनके मैनेजर्स का भी कोई लेना-देना नहीं होगा. यही नहीं, संजय कपूर अनन्या पांडेय से कहते हैं कि वे गीता पर हाथ रखकर कसम खाएं. इस तरह यह वीडियो बहुत ही दिलचस्प है.
हालांकि इस वीडियो के साथ दिए गए कैप्शन में संजय कपूर (Sanjay Kapor) ने उल्लेख किया है कि वीडियो तीन साल पुराना है. इस वीडियो को संजय कपूर ने न्यूयॉर्क में शूट किया था. इस वीडियो को संजय कपूर ने 'स्टूडेंट ऑफ द ईयर 2' के रिलीज के मौके पर इस वीडियो को डाला था, और अनन्या पांडेय (Ananya Panday) को शुभकामनाएं दी थीं. अनन्या पांडेय की अगली फिल्म कार्तिक आर्यन और भूमि पेडनेकर के साथ 'पति पत्नी और वो' है.